**Tisztelt Horgásztársak!**

Szövetségünk ez évben is megrendezi meg a kétfordulós úszós finomszerelékes Megyei Egyéni Horgász Bajnokságot (MEHB), melyre a tagegyesületek versenyzőit szeretettel meghívja.

A verseny ideje: 2018. május 27. (vasárnap)

 Helye: Keleti-főcsatorna (balmazújvárosi duzzasztó és a híd közötti szakasza)

Nevezési határidő: 2018.05.20.

Nevezési feltételek:

* Írásos jelentkezés a horgaszversenyhbm@gmail.com e-mail címre
* Nevezési díj befizetése
* Hajdú-Bihar megyei horgászegyesületi tagság megléte (kettős tagsággal rendelkező versenyzők is nevezhetnek)
* A verseny mindkét fordulójának végig horgászása
* 2018. évre érvényes állami horgászjegy

A nevezők létszámától függően a fordulókat szektorbontással bonyolítjuk le, a szektorokban elért helyezési számok összesítése adja a verseny végeredményét. Azonos pontszám esetén a nagyobb fogott súly, majd a fogott darabszám a meghatározó. A versenypálya adottságai miatt az első 34 versenyző jelentkezését tudjuk csak elfogadni, mely sorrendet a nevezési díj befizetésének időpontja határoz meg. A horgász szövetség által elfogadott nevezéseket visszaigazoljuk. Azon versenyzők, akik az OHCSB válogatón is indulnak, a fordulókban szerzett abszolút pontszámukat viszik magukkal az OHCSB válogató sorozatba is. További részletek az OHCSB válogató versenykiírásban.

Azon horgászok, akik a 2018. évre Országos horgászsport területi jegyet váltottak, a versenyen való részvétel után igazolást kapnak a Magyar Országos Horgász Szövetség felé megyei szintű bajnokságon való részvételről.

A versenyzők 1 könnyű úszós készséget használhatnak 1 horoggal, a finomszerelékes országos versenyszabályzatnak megfelelően. Fordulónként a versenyzők maximálisan 8 liter etetőanyagot (a felhasznált föld mennyiségével együtt) és 1,25 liter élő anyagot használhatnak fel, melyből a szúnyoglárva mennyisége nem haladhatja meg a 0,25 litert, ebből a horogra szánt tűzőszúnyog mennyisége a 0,125 litert.

Nevezési díj 5.000,- ft/fő, melyet legkésőbb a nevezési határidő lejártáig a 11738008-20014483 bankszámla számra való utalással, vagy személyesen a szövetség irodájában lehet befizetni. A horgász szövetség által elfogadott nevezéseket visszaigazoljuk. A nevezési díj tartalmazza a versenyt megelőző napon az edzés lehetőségét is azon versenyzők részére, akik egyébként érvényes területi engedéllyel a vízterületre nem rendelkeznek. Azon horgászoknak, akik az érvényes nevezésük ellenére a verseny mindkét fordulóján nem vesznek részt, a nevezési díjat nem áll módunkban visszafizetni, továbbá a 2019. és 2020. évi Megyei Egyéni Horgász Bajnokságban nem tudjuk nevezésüket elfogadni.

A verseny lebonyolítása:

05.30-06.00 – ig gyülekező

06.15 regisztráció megnyitó, szabályismertetés,

06.30 sorsolás

I. forduló:

07.00-tól rajthelyek elfoglalása, felkészülés

08.50-től alapozó etetés megkezdése

09.00-12.00 verseny

12.00-tól mérlegelés, ebéd

II. forduló:

13.00-tól rajthelyek elfoglalása

14.55-től alapozó etetés megkezdése

15.00-tól verseny

18.00-tól mérlegelés, eredményhirdetés

A versenyre jó felkészülést, eredményes versenyzést kívánunk!

Debrecen, 2018.02.20

 Üdvözlettel: Krakkó Tamás